**Arthur Hill** (1922–2006) var en kanadisk skuespiller kjent fra filmer som *Andromeda-trusselen* og *The Killer Elite*. Han var aktiv både på scene, film og TV, og spilte hovedsakelig i amerikanske produksjoner.

Hill medvirket i 38 filmer og over 80 tv-produksjoner i løpet av karrieren. Han gjorde også flere sceneopptredener, blant annet på Broadway.

Han ble født Arthur Edward Spence Hill, og vokste opp i Melfort, Saskatchewan, som sønn av Edith Georgina og Olin Drake Hill, en advokat. Han studerte juss ved University of British Columbia og tjenestegjorde i Royal Canadian Air Force under andre verdenskrig. Etter fullførte studier begynte han så smått med teater. I 1948 flyttet han til Storbritannia og fikk jobb i BBC. I 1958 flyttet han til New York, og i 1968 til Los Angeles.

Han filmdebuterte i en liten rolle i den amerikanske komedien *I Was a Male War Bride* (1949). Han hadde siden større roller i filmer som blant annet *The Ugly American* (1963), *Harper – privatdetektiven* (1966), *The Chairman* (1969), *Andromeda-trusselen* (1971), *The Killer Elite* (1975) og *Futureworld* (1976).

Han tv-debuterte i 1947 i en liten rolle i en britisk tv-versjon av Eugene O'Neills drama *Mourning Becomes Electra*. Fra 1971 til 1974 hadde han hovedrollen i den amerikanske tv-serien *Owen Marshall, Counselor at Law* og fra 1984 til 1985 hadde han en fast rolle i den kortlivede serien *Glitter*. Han medvirket også i nærmere 30 TV-filmer og hadde gjesteopptredener i en rekke serier, deriblant i *Alfred Hitchcock presenterer* (2 episoder, 1959–1960), *Forsvarsadvokatene* (3 episoder, 1961–1964), *Mission: Impossible* (1966), *Jaget* (1967), *The F.B.I.* (5 episoder, 1966–1969), *Huset på prærien* (2 episoder, 1976), *Columbo* (1990) og *Jessica Fletcher* (2 episoder, 1984 og 1990) som var hans siste opptreden.

Hill hadde også en karriere på scenen. På Broadway spilte han blant annet i oppsetninger som Thornton Wilders *The Matchmaker* (1957), Edward Albees *Who's Afraid of Virginia Woolf?* (1963) og i Eugene O'Neills *More Stately Mansions* (1967). Han ble i 1963 tildelt Tony-prisen for sin innsats i *Who's Afraid of Virginia Woolf?*

Han avsluttet skuespillerkarrieren i 1990.

Privatliv
---------

Hill ble gift i 1942 med Peggy Hassard (død i 1998). Han giftet seg på nytt i 2001 med Anne-Sophie Taraba. Han hadde en sønn, en stedatter og to søstre.

Han led av Alzheimer i sine siste år og døde på et sykehjem i Los Angeles i 2006, 84 år gammel.

Referanser
----------

1. 1 2   Gemeinsame Normdatei, besøkt 27. april 2014[Hentet fra Wikidata]
2. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
3. 1 2   filmportal.de, Filmportal-ID fa6a0f735b1243f0af3564ebbea8e8e3, besøkt 9. oktober 2017[Hentet fra Wikidata]
4. 1 2   Find a Grave, Find a Grave 16336410, besøkt 9. oktober 2017[Hentet fra Wikidata]
5. ↑  «Arthur Hill». *IMDb*. Besøkt 5. august 2022.
6. 1 2  «Arthur Hill – Broadway Cast & Staff | IBDB». *www.ibdb.com*. Besøkt 5. august 2022.
7. 1 2 3 4 5 6  Staff, Variety; Staff, Variety (27. oktober 2006). «Arthur Hill». *Variety* **(engelsk)**. Besøkt 5. august 2022.
8. ↑  «Arthur Hill – Broadway Cast & Staff | IBDB - award». *www.ibdb.com*. Besøkt 5. august 2022.

Eksterne lenker
---------------

* (en) Arthur Hill på Internet Movie Database Rediger på Wikidata

* (sv) Arthur Hill i Svensk Filmdatabas Rediger på Wikidata

* (da) Arthur Hill på Filmdatabasen Rediger på Wikidata

* (fr) Arthur Hill på Allociné Rediger på Wikidata

* (en) Arthur Hill på AllMovie Rediger på Wikidata

* (en) Arthur Hill hos Turner Classic Movies Rediger på Wikidata

* (en) Arthur Hill hos The Movie Database Rediger på Wikidata

* (en) Arthur Hill hos Internet Broadway Database Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE
 |